Document ID: 32006R0022

KOMISIJAS REGULA (EK) Nr. 22/2006
(2006. gada 9. janvāris)
par pastāvīga konkursa izsludināšanu Beļģijas, Čehijas, Spānijas, Francijas, Īrijas, Itālijas, Ungārijas, Polijas, Slovākijas un Zviedrijas intervences aģentūru rīcībā esošā cukura tālākai pārdošanai Kopienas tirgū
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2001. gada 19. jūnija Regulu (EK) Nr. 1260/2001 par cukura tirgu kopīgo organizāciju (1), un jo īpaši tās 9. panta 3. punktu,
tā kā:
(1)
Beļģijas, Čehijas, Spānijas, Francijas, Īrijas, Itālijas, Ungārijas, Polijas, Slovākijas un Zviedrijas rīcībā ir intervences cukurs. Lai nodrošinātu tirgus vajadzības, šie krājumi jālaiž iekšējā tirgū.
(2)
Šāda tirdzniecība jāveic, ievērojot Komisijas 2001. gada 27. jūnija Regulu (EK) Nr. 1262/2001, ar ko nosaka sīki izstrādātus noteikumus Padomes Regulas (EK) Nr. 1260/2001 piemērošanai attiecībā uz intervences aģentūru veikto cukura iepirkšanu un pārdošanu (2).
(3)
Turklāt 22. panta 2. un 3. punktā Regulā (EK) Nr. 1262/2001 paredzēts, ka sludinājumi par konkursu jāpublicē Eiropas Savienības Oficiālā Vēstneša C sērijā vismaz 10 dienas pirms konkursa piedāvājumu iesniegšanas termiņa sākuma, taču tas nebūtu jāpiemēro, jo dalībvalstīm ir grūtības sludinājumus tulkot visās Kopienas valodās, tādējādi nevajadzīgi aizkavējot to rīcībā esošā intervences cukura pārdošanu. Bez tam minētās regulas 28. panta 1. punkta a) apakšpunktā noteikta drošības nauda EUR 0,73 par 100 kg cukura. Intervences cukura pārdošanai iekšējā tirgū pretendenta iemaksātā drošības nauda jānosaka atbilstoši intervences cenai. Tāpēc 28. panta 1. punkta a) apakšpunkts nebūtu jāpiemēro.
(4)
Ņemot vērā Kopienas tirgus situāciju, būtu jāparedz, ka katrai konkursa daļai minimālo pārdošanas cenu nosaka Komisija.
(5)
Beļģijas, Čehijas, Spānijas, Francijas, Īrijas, Itālijas, Ungārijas, Polijas, Slovākijas un Zviedrijas intervences aģentūrām par konkursiem jāziņo Komisijai. Jānodrošina pretendentu konkursa dalībnieku anonimitāte.
(6)
Šajā regulā paredzētie pasākumi ir saskaņā ar Cukura pārvaldības komitejas atzinumu,
IR PIEŅĒMUSI ŠO REGULU.
1. pants
Beļģijas, Čehijas, Spānijas, Francijas, Īrijas, Itālijas, Ungārijas, Polijas, Slovākijas un Zviedrijas intervences aģentūras pastāvīga konkursa veidā piedāvā pārdošanai Kopienas iekšējā tirgū pavisam kopā 1 009 124 t cukura, kas pieņemts intervencei un ir pārdodams iekšējā tirgū. Konkrētās dalībvalstis un attiecīgie daudzumi noteikti I pielikumā.
2. pants
1. Konkursi un pārdošana, ka paredzēti 1. pantā, notiek saskaņā ar Regulu (EK) Nr. 1262/2001, ja šajā regulā nav noteikts citādi.
2. Atkāpjoties no 22. panta 2. un 3. punkta Regulā (EK) Nr. 1262/2001, visām iesaistītajām intervences aģentūrām jāsastāda sludinājums par uzaicinājumu uz konkursu, un tas jāpublicē vismaz astoņas dienas pirms konkursa piedāvājumu iesniegšanas termiņa sākuma.
Paziņojumā konkrēti jānorāda konkursa noteikumi.
Pirms publicēšanas paziņojums un visas tā izmaiņas jānosūta Komisijai.
3. pants
Katrā konkursa daļā minimālais piedāvājums ir 250 t.
4. pants
1. Laika posms, kurā var iesniegt piedāvājumus konkursa pirmajai daļai, sākas 2006. gada 26. janvārī un beidzas 2006. gada 1. februārī pulksten 15.00 pēc Briseles laika.
Termiņi, kuros var iesniegt piedāvājumus otrai un nākamajām konkursa daļām, sākas pirmajā darba dienā pēc attiecīgā iepriekšējā termiņa beigām. Tie beidzas pulksten 15.00 pēc Briseles laika:
-
2006. gada 15. februārī,
-
2006. gada 1., 15. un 29. martā,
-
2006. gada 5. un 19. aprīlī,
-
2006. gada 3., 17. un 31. maijā,
-
2006. gada 7., 14., 21. un 28. jūnijā.
2. Kā noteikts I pielikumā, konkursa piedāvājumi jāiesniedz intervences aģentūrai, kuras rīcībā ir cukurs.
5. pants
Atkāpjoties no 28. panta 1. punkta a) apakšpunkta Regulā (EK) Nr. 1262/2001, visiem pretendentiem jāiemaksā drošības nauda EUR 20 par katriem 100 kg cukura.
6. pants
Attiecīgās intervences aģentūras divu stundu laikā pēc 4. panta 1. punktā noteiktā iesniegšanas termiņa beigām paziņo Komisijai par konkursam saņemtajiem piedāvājumiem.
Pretendentus identificēt nedrīkst.
Par saņemtajiem piedāvājumiem jāsniedz informācija elektroniskā veidā pēc II pielikumā noteiktā parauga.
Ja netiek saņemts neviens konkursa piedāvājums, attiecīgā dalībvalsts tādā pašā termiņā par to paziņo Komisijai.
7. pants
1. Komisija katrai dalībvalstij nosaka minimālo pārdošanas cenu vai saskaņā ar procedūru, kas minēta 42. panta 2. punktā Regulā (EK) Nr. 1260/2001, pieņem lēmumu konkursa piedāvājumus neakceptēt.
2. Ja, Komisijai nosakot mazāko cenu saskaņā ar šā panta 1. punktu, tiktu pārsniegts attiecīgajai dalībvalstij pieejamais daudzums, piedāvājums jāierobežo līdz tādam daudzumam, kāds vēl ir pieejams.
Ja dalībvalsts visiem vienādu cenu solījušajiem pretendentiem piešķirtais daudzums varētu pārsniegt tai noteikto, pieejamo daudzumu piešķir šādi:
a)
attiecīgajiem pretendentiem sadalot proporcionāli to piedāvājumā pieteiktajiem daudzumiem; vai
b)
attiecīgajiem pretendentiem sadalot proporcionāli katram no tiem fiksētajam maksimālajam daudzumam; vai
c)
izlozējot.
8. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 9. janvārī

Labels: 3
17
18